SET ทรงตัวรอปัจจัยตปท. คาดเฟดคงดอกเบี้ย
บล.โนมูระ พัฒนสิน มองทิศทางพรุ่งนี้ รอดูปัจจัยต่างประเทศเป็นหลักเพราะจะมีประชุมเฟดวันแรก ให้แนวรับ 1,370 และ 1,365 จุด ยกเว้นมีประเด็นข่าวอื่นๆ ที่เป็นลบเข้ามา แนวต้าน 1,390 จุด
16 ก.ย. 2558

นายคณฆัส จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (16 ก.ย.) บวกเข้ามาแต่ยังไม่คึกคักมากนัก ช่วงเช้าซึมๆ เหมือนรอปัจจัย ช่วงบ่ายมาจาก 2 ส่วน คือเรื่องคงอัตราดอกเบี้ยซึ่งเป็นไปตามคาด และตลาดหุ้นยุโรปเปิดบวกเข้ามา ทำให้ 2 ส่วนนี้ผลักดันการปรับขึ้นของตลาดหุ้นไทยได้ แต่วอลุ่มการซื้อขายไม่มากนัก หุ้นที่บวกขึ้นมาเป็นรายกลุ่ม ซึ่งหมุนมาผลักดันหุ้น Big cap บางตัวปรับขึ้นมาบ้างแล้ว
ทิศทางพรุ่งนี้ รอดูปัจจัยต่างประเทศเป็นหลักเพราะจะมีประชุมเฟดวันแรก อย่างไรก็ตาม ตัวเลขเศรษฐกิจสหรัฐยังต้องติดตาม วันนี้มีดัชนี CPI พรุ่งนี้อัตราการสร้างบ้านใหม่ ตัวเลขผู้ขอรับสวัสดิการฯ เพราะฉะนั้นข้อมูลตัวเลขเศรษฐกิจของสหรัฐและการประชุมเฟดยังเป็นปัจจัยสำคัญ
อย่างไรก็ตาม มุมมองของโนมูระฯ เหมือนเดิมคือเฟดยังคงดอกเบี้ย แต่เนื่องจากในประเทศมีปัจจัยหนุนการกระตุ้นเศรษฐกิจในประเทศอยู่ ทำให้กรอบล่างลงไม่มากให้แนวรับ 1,370 และ 1,365 จุด ยกเว้นมีประเด็นข่าวอื่นๆ ที่เป็นลบเข้ามา แนวต้าน 1,390 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.80 บาท เพิ่มขึ้น 0.10 บาท
ADVANC ปิดที่ 236.00 บาท ลดลง 4.00 บาท
INTUCH ปิดที่  76.00 บาท ลดลง 1.25 บาท
PTT  ปิดที่ 250.00 บาท เพิ่มขึ้น 3.00 บาท
TRUE ปิดที่ 10.00 บาท เพิ่มขึ้น 0.10 บาท
 
ที่มา: สำนักข่าวอินโฟเควสท์